**Мавзӯъ: ҲАЁТ ВА ФАЪОЛИЯТИ ДАҚИҚӢ**

Нақша:

Муқаддима

1. Мухтасари тарҷумаи ҳоли Дақиқӣ

2. Мероси адабии ӯ

Хулоса

Дақиқй яке аз намояндагони бузурги адабиёти асри X ба ҳисоб меравад. Аз рӯйи маълумоти сарчашмаҳо маълум мешавад, ки Абӯмансур Муҳаммад бинни Ахмад Дақиқй аз суханварони боистеъдоди замони худ будааст. Соли таваллуди Дақиқй маълум нест. Дақиқй соли 978 вафот кардааст. Аз сабаби ои ки дар вақти маргаш 47-сола будааст, бино бар ривояти тазкираиависон соли таваллуди ӯро 931 донистаанд, Мувофиқи гуфтаи тазкиранависон, гузаштагони Дақиқй аз Самарканду Марв будаанд. Яке аз ҳамасронаш - шоир, олими бузург Абӯрайҳони Берунӣ шаҳри Балхро чун зодгоҳи Дақиқӣ ёд мекунад. Тибқи қарори Муассисаи илмии байналмилалии назди Созмони Мила ли Муттаҳид 1000-солагии шоир соли 1978 қайд карда шуд, эътироф карда шуд, ки зодгоҳи шоир шаҳри Балх аст, Бо сабаби он ки шоир нисфи ҳаёти худро дар шаҳрҳои Самарканд, Марв ва Тӯс гузаронидааст, ӯ бо коми самарқандй, марвазй ва ё туей низ ёд карда мешавад.

Дақиқй аз илмҳои замони худ хуб огоҳ будааст. Аз санъати мусиқй низ бархӯрдор буда, овози хушу фораме низ доштааст, ба қавле сарояндаи хубе ҳам будааст. Ба забономӯзй шавқу ҳаваси зиёде доштааст. У забокхои арабй, паҳлавй ва суғдиро хеле иағз медонист. Дақиқй дар пайравии оини бобоёнаш мазҳаби зардуштиро парастиш мекардааст. Дақиқй дар масъалаи аз нав зинда кардану ба назм дарсвардани достонҳои қаҳрамонй ва гаърихи халқҳои зронинажод, ки мо тоҷикон низ аз он қабилем, хизмати арзандае кардааст. Тавре медонем, шоҳноманависӣ аз замонҳои пеш анъанаи хубе дошт. Дақиқй низ пеш аз Фирдавсй бо супориши амири Сомонй Абулқосим Нӯҳ бинни Майсур, ки солҳои 975- 997 ҳукмронй кардааст, ба сурудани «Шоҳнома» огоз намуда буд. Дақиқй ҳанӯз дар ҷавонй ҳамчун шоири бузургу тавоно, дӯстдори халқу ватан ва сарсупурдаи фидоии обу хоки сарзамини диёри худ шинохта шуда буд. Аз ин рӯ, назми «Шоҳнома» ба ихтиёри ӯ супорида шуд. Дақиқй қисмати достони Гуштоспро ба назм медарорад, ки он дорой ҳазор байт буд. Мазмун ва мундариҷаи достонро шарҳу эзоҳи подшоҳии Гуштосп, пайдоиши Зардушт, ҷангҳои мазҳабии Гуштосп ва Арҷосп, ки шоҳи Тӯрон будааст, ташкил медиҳад. Ба хотири он ки шоир дар достонаш саргузашти Гуштоспро ривоят мекунад, «Шоҳнома»-и ӯро «Гуштоспнома» низ мегӯянд, Забони «Гуштоспнома» хеле содаву равон буда, мавзӯи Ватан, истиқлолият, муҳофизати Ватан, шаъну шараф ва номуси халқ ба миён гузошта шудааст. Баъд аз марги Дақиқй ҳам навиштани назми «Шоҳнома» қатъ нашуд. Ба ин амр Фирдавсии бузург камар баста, кори оғознамудаи Дақиқиро давом дод. Фирдавсй қисмати назмкардаи Дақиқиро аз ҷиҳати мазмун ва мундариҷа писандида, онро айнан ба «Шоҳнома»-и худ ҳамроҳ кард.

Дақиқй дар намудҳои дигари шеър: қасида, ғазал, рубой низ асарҳои барҷаста офарида, соҳиби девони азиме будааст. Қасидаю ғазалҳои Дақиқй аз намунаҳои беҳтарини назми асри X- и тоҷикро ташкил медиҳанд. Дар ин ду навъи шеър машҳур будани худро чуиин ифода менамояд: Маро ҷуяд зи чандин шеъри шоҳон, Зи чандин ошиқона ьиеъридилбар.

Дақиқй дар ашъори худ аз санъатҳои бадей ба таври фаровон истифода намудааст, ки хеле ҷолиб аст. Ҳамаи воситаҳои эҷоди бадеии шоир содаву заминй, фаҳмо ва даркшаванда мебошанд: Шабе сиёҳ бад-он зулфакони ту монад, Сапедруз ба покии рухсори ту монад.

Хулоса, ашъори ӯ имрӯз ҳам ҷовидонӣ аст. Асари ҷовидонии ӯ бо номи «Гуштоспнома», ки як қисми «Шоҳнома»-и Фирдавсиро ташкил медиҳад, сармашқи кори шоирони дигар гардидааст.